জনমভূমিৰ সংবাদদাতা কৃষ্ণাইৰ সংবাদদাতাই জনাইছে যে, নাগৰিকত্ব সংশোধনী বিধেয়ক ২০১৬ বাতিলৰ দাবীত গোৱালপাৰা জিলা কৃষক মুক্তি সংগ্ৰাম সমিতিয়ে আজি কৃষ্ণাই উন্নয়ন খণ্ডৰ সন্মুখত এক প্ৰতিবাদী কাৰ্যসূচী ৰূপায়ণ কৰে ৷ প্ৰতিবাদকাৰীসকলে প্ৰধানমন্ত্ৰী আৰু মুখ্যমন্ত্ৰীৰ প্ৰতিকৃতি দাহ কৰাৰ লগতে বিধেয়কখনৰ প্ৰতিলিপি দাহ কৰি প্ৰতিবাদ সাব্যস্ত কৰে৷ প্ৰতিবাদকাৰী দলটোৱে 'নৰেন্দ্ৰ মোদী মুৰ্দাবাদ', 'সৰ্বানন্দ সোণোৱাল হাঁয় হাঁয়', 'নাগৰিকত্ব সংশোধনী বিধেয়ক বাতিল কৰক' আদি বিভিন্ন ধ্বনিৰে পৰিবেশ উত্তাল কৰি তোলে ৷ আজিৰ প্ৰতিবাদী কাৰ্যসূচীত শতাধিক লোকে অংশ গ্ৰহণ কৰে ৷ চেলেংহাটৰ পৰা জ্যোতি প্ৰসাদ গগৈয়ে জনাইছে যে যুটীয়া সংসদীয় সমিতিয়ে নাগৰিকত্ব সংশোধনী বিধেয়কলৈ অনুমোদন জনোৱাত কৃষক মুক্তিৰ সদস্যসকলে আজি চেলেংহাটত তীব্ৰ প্ৰতিবাদ সাব্যস্ত কৰে।
কৃষক মুক্তিৰ প্ৰতিবাদ